Աննա Բոլշովա

Աննա Լեոնիդովնա Բոլշովա (ռուս.՝ А́нна Леони́довна Большо́ва, հունվարի 26, 1976(1976-01-26), Մոսկվա, ԽՍՀՄ), կինոյի և թատրոնի ռուս դերասանուհի։ Մոսկվայի արվեստի վաստակավոր գործիչ (2014)։


== Կենսագրություն ==
Աննա Բոլշովան ծնվել է 1976 թվականի հունվարի 26-ին Մոսկվայում, ֆիզիկոս Լեոնիդ Բոլշովի (ծնվել է 1946 թվականի հուլիսի 23-ին)) և Նատալյա Միխայլովնա Բոլշովայի (ծնվել է 1946 թվականին) ընտանիքում։ Հայրը հետագայում դարձել է Ռուսաստանի գիտությունների ակադեմիայի անդամ, Ատոմային էներգիայի զարգացման անվտանգության խնդիրների ինստիտուտի տնօրեն, 1988 թվականին արժանացել է ԽՍՀՄ պետական մրցանակի գիտության և տեխնիկայի բնագավառում, 1997 թվականին՝ Արիութան շքանշանի Չեռնոբիլի ատոմակայանի վթարի հետևանքների վերացմանը մասնակցության համար, իսկ 2006 թվականին պարգևատրվել է Պատվո շքանշանով։
Աննա Բոլշովայի մորական տատը եղել է առաջատար դերասանուհի գավառական թատրոններում, կատարել է ողբերգական դերեր, ինչպիսիք են Մարիա Ստյուարտը, Կատերինան, որոշ ժամանակ աշխատել է Լիա Ախեջակովայի հոր հետ, ով եղել է ռեժիսոր Մայկոպում։ Հոր կողմից նախատատը եղել է հայտնի մանկաբույժ։ Նախապապը եղել է հոգևորական, երգել է եկեղեցական երգչախմբում։
Մանկության տարիներից Աննա Բոլշովան զբաղվել է լեռնադահուկային սպորտով, սովորել անգլերեն, նկարչություն, երգեցողություն և սոլֆեջիո։
Երբ Աննա Բոլշովան սովորում էր յոթերորդ դասարանում, հիմնադրվել է «Առլեկին» թատերական լիցեյը։ Այդտեղ նա սովորել է մեկ տարի։ Այդ ժամանակ էլ Ռուսաստանի թատերական արվեստի համալսարանում հայտարարվել է, որ ընդունելություն է կազմակերպվում ռեժիսորական ֆակուլտետին կից էքսպերիմենտալ կուրսի համար։ Աննա Բոլշովան ընդունվել է և սովորել միասնական ծրագրով՝ անցնելով կրթական և հատուկ առարկաներ։
1995 թվականին Աննա Բոլշովան ավարտել է Ռուսաստանի թատերական արվեստի համալսարանը (Բորիս Գոլուբովսկու կուրս) և հրավիրվել Մոսվայի Նիկոլայ Գոգոլի անվան թատրոն, որտեղ խաղացել է «Կատակերգություն Ֆլորա Սկոբելևայի մասին» (Վարյա), «Հավատարիմ կինը» (Մարի Լուիզ) և այլ ներկայացումներում։
1998 թվականին Աննա Բոլշովան հրավիրվել է Լենկոմի թատրոն՝ կատարելու Պանոչկայի դերը «Խաբեություն» (ռուս.՝ «Мистификация») ներկայացման մեջ։ Այնուհետև նա մասնակցում է «Թագավորական խաղեր» (ռուս.՝ «Королевские игры», Աննա Բոլեյն) և «Յունոնա և Ավոս» (Կոնչիտա) ներկայացումներին։ Խաղացել է նաև «Սանձահարողների սանձահարումը» (ռուս.՝ «Укрощение укротителей», Մարիա), «Տարտյուֆ» (Էլմիրա), «Միլիոնատերերի քաղաքը» (Դիանա), «Դոնա Ֆլոր» (Սելիա) և այլ ներկայացումներում։
Կինոյում Աննա Բոլշովայի առաջին աշխատանքը եղել է «С новым счастьем!» սերիալում։ «Կանգառ ըստ պահանջի» (ռուս.՝ «Остановка по требованию») սերիալում Նատաշայի դերը կատարելուց հետո նա արժանացել է ճանաչման։ Գլխավոր դերեր է կատարել այնպիսի ֆիլմերում ու սերիալներում, ինչպիսիք են՝ «Խնամախոսուհին», «Երմոլովներ», «Իմ անձնական թշնամին», «Կազառոզա», «Մարիայի սերն ու վախերը» և այլն։
Գեղասահորդ Ալեքսեյ Տիխոնովի հետ մասնակցել է Առաջին ալիքի «Աստղերը սառույցի վրա» հեռուստաշոուին։ 2009 թվականին մասնակցել է «Սառցե դարաշրջան-3» հեռուստաշոուին Պովիլաս Վանագասի հետ. զույգն զբաղեցրել է երրորդ տեղը։ 2014 թվականի հունվարի վերջին հաղթել է Առաջին ալիքի «Կրկնի՛ր» (ռուս.՝ «Повтори!») ծաղրանմանակողների մրցույթում։ 2014 թվականից եղել է «Точь-в-точь» շոուի ժյուրիի անդամ։
Ըստ որոշ լրատվամիջոցների՝ Աննա Բոլշովան «Արևի հովիտ» (ռուս.՝ «Долина солнца») կրոնական կազմակերպության հետևորդ է։ 2016 թվականին մասնակցել է ՆՏՎ ալիքի «КиношоУ» նախագծին։


=== Ընտանիք ===
Աննա Բոլշովան ամուսնացած է եղել իր խորթ եղբոր՝ Անտոն Կանաևի (ծնվել է 1982 թվականին) հետ, ով իր հոր երկրորդ կնոջ՝ Աննա Եվգենևնա Բոլշովայի (Կանաևա) որդին է։ Վերջինս ու դերասանուհու հայրն ամուսնացել են 2000 թվականի ամռանը և ունեն որդի՝ Դավիթ Բոլշովը (ծնվել է 2000 թվականի օգոստոսին)։
Աննա Բոլշովայի երկրորդ ամուսինը նկարիչ Ալեքսանդր Մակարենկոն է։ Նրանց որդին՝ Դանիիլ Մակարենկոն, ծնվել է 2008 թվականի օգոստոսին։
Աննա Բոլշովայի քույրը՝ Ալեքսանդրան (ծնվել է 1971 թվականին), երաժշտության ուսուցչուհի է, ունի որդի՝ Պյոտրը (ծնվել է 1994 թվականին)։


== Արվեստ ==


=== Դերերը թատրոնում ===
Ն. Գոգոլի անվան թատրոն
«Կատակերգություն Ֆլորա Սկոբելևայի մասին» – Վարյա
«Հավատարիմ կինը», Սոմերսեթ Մոեմ – Մարի Լուիզ
«Լենկոմի» թատրոն
«Խաբեութուն» – Պանոչկա
«Յունոնա և Ավոս» – Կոնչիտա
«Թագավորական խաղեր», Գրիգորի Գորին – Աննա Բոլեյն
«Սանձահարողների սանձահարումը» – Մարիա
«Տարտյուֆ» – Էլմիրա
«Թռիչք կկվի բնի վրայով (Խավարում)», Կեն Կիզի – Քենդի
«Միլիոնատերերի քաղաքը», Էդուարդո դե Ֆիլիպո – Դիանա
«Իսպանական խենթություններ», Լոպե դե Վեգա – Ֆլորելա
«Դոնա Ֆլորն ու նրա երկու ամուսինները» – Սելիա
Վախթանգովի թատրոն
«Ամրոց» – Էլեոնորա
Անտոն Չեխովի թատրոն
«Կտրուկ թեքադարձումներ» – Էլեն
Ազգերի թատրոն
«Փեսացուներ» – Այրի
Միլենիում թատրոն
«Տրամվայ „Ցանկություն“» – Բլանշ, Ստելլա


=== Ֆիլմագրություն ===


== Հնչյունավորում ==
1984 – Նվեր փղի համար – Գորտ (ուկրաիներեն տարբերակ)
2007 – Պատերազմ և խաղաղություն (Ռուսաստան, Ֆրանսիա, Գերմանիա, Իտալիա, Իսպանիա, Լեհաստան) – Մարի
2010 – Բելկա և Ստրելկա։ Աստղային շները (ռուս.՝ Белка и Стрелка. Звёздные собаки) – Բելկա շուն


== Կրկնօրինակում ==
2014 – Մոնակոյի արքայադուստրը – Գրեյս Քելլի


== Ծանոթագրություններ ==


== Արտաքին հղումներ ==
Анна Большова на сайте Ленкома
Анна Большова (անգլ.) Internet Movie Database կայքում
Творческий вечер Анны Большовой в ProScience Театре (Видео) // Polit.ru, 15 марта 2015.